קרלה סופיה גסקון

קרלה סופיה גסקון (בספרדית: Karla Sofía Gascón; נולדה ב-31 במרץ 1972) היא שחקנית קולנוע ספרדייה. היא פיתחה את הקריירה שלה בטלוויזיה בספרד ובמקסיקו, בתחילה גילמה תפקידים גבריים ובשנת 2018 פרסמה ספר ובו מציינת שהיא טרנסג'נדרית וכי מאותו רגע תשתמש בשם קרלה סופיה.

בשנת 2024 התפרסמה ברמה הבינלאומית כדמות הראשית בסרט "אמיליה פרז" מאת ז'אק אודיאר. הופעתה כברון סמים שרוצה לפרוש ולהתחיל לחיות כאישה זיכתה אותה בפרס השחקנית הטובה ביותר בפסטיבל הקולנוע בקאן, יחד עם שאר צוות השחקניות, מה שהפך אותה לאישה הטרנסג'נדרית הראשונה שזכתה בפרס זה. היא גם זכתה בפרס השחקנית הטובה ביותר בפרס האקדמיה האירופית לקולנוע לשנת 2024.

 ביוגרפיה 
גסקון נולדה וגדלה באלקובנדס, ספרד. 

היא החלה את דרכה כשחקנית באופרת הסבון היומית הספרדית "El súper" והופיעה במספר טלנובלות וסרטים, כולל "אל סניור דה לוס סיילוס" ו"משפחת האצילים". עד 2018 היא הייתה ידועה בשם חואן קרלוס גסקון.

ב-2024 היא כיכבה בקומדיית הפשע המוזיקלית אמיליה פרז, סרטו של הבמאי ז'אק אודיאר. הסרט הוקרן בבכורה בפסטיבל קאן 2024 והיא זכתה בפרס השחקנית הטובה ביותר של הפסטיבל, שאותו חלקה יחד עם הכוכבות של הסרט זואי סלדנה, סלינה גומז, ואדריאנה פאז, מה שהפך אותה לשחקנית הטרנסית הידועה הראשונה שזכתה בפרס גדול בקאן. בנוסף, גסקון היא השחקנית הטרנסג'נדרית הראשונה בהיסטוריה שהייתה מועמדת לפרס השחקנית הטובה ביותר באוסקר. גסקון קיבלה עבור תפקידה בסרט שכר של כ-100,000 אירו.

באוקטובר 2024, היא קיבלה את אות אביר מסדר האמנויות והספרות הצרפתי.

בינואר 2025, גסקון מצאה את עצמה תחת מתקפה בעקבות סדרת ציוצים שפרסמה בחשבון שלה ב-X, בהם היא מביעה דעות שנחשבות למתנגדות למוסלמים, לג'ורג' פלויד ולגיוון בטקס האוסקרים. הציוצים פורסמו בין השנים 2020–2021, וחלקם נמחקו לאחר שהתפרסמו מחדש על ידי העיתונאית שרה הגי. גסקון התנצלה על הפוסטים ואמרה שהיא מכירה בסבל שנגרם מפוסטים אלה, ושלאורך חייה נאבקה למען עולם טוב יותר. מאוחר יותר גסקון פרסמה תגובה ארוכה באינסטגרם בעקבות הביקורת בצירוף תמונה של סמל בודהיסטי מסוג ניצ'ירן, וכתבה: . גם לאחר התנצלותה, פורסם כי נטפליקס מתרחקת מגסקון בניסיון להציל את סיכויי הזכייה של הסרט בטקס האוסקר וכי בשל המחלוקת, נטפליקס וסוכנות יחסי הציבור שלה, The Lede Company, הפסיקו לתקשר ישירות עם גסקון.

 חיים אישיים 
בשנת 2009 עברה להתגורר במקסיקו. היא מגדירה את עצמה כ"מקסיקנית מאומצת", שכן היא חיה ועובדת במקסיקו במשך שנים רבות. היא התחתנה עם מריסה גוטיירס, אותה הכירה בגיל 19 במועדון לילה באלקובנדס, ספרד. לזוג נולדה בת (2011). בשנת 2018, בגיל 46, החלה את התהליך להתאמה מגדרית ופרסמה את האוטוביוגרפיה שלה, "קרסיה, סיפור יוצא דופן" שבו הודיעה באופן רשמי על היותה אישה טרנסית.

 פילמוגרפיה 

 קולנוע 
+שנהסרטתפקידהערות1999Se buscan fulmontisג'יגולו במועדון2002La caja 507גפיטס2004Di que síאלכס2010Cambio de sentidoזמר2011Interés variableפקח2013Nosotros, los Noblesפיטר פינטדוEl cura y el venenoפליפה2024אמיליה פרזאמיליה פרז2025Uomini e altri inconvenientiג'יימיTBATrinidadThe Life LiftLas MalasאנקרנהEverything can happen!סטלה דה מאר

 טלוויזיה 
+שנהסדרהתפקידהערות1995Canguros לואיספרק: "Semana de pasión"La revistaארתורופרק: "El águila de fuego"1996Isabelפאקו1996–1998El súperגיירמו21 פרקים1997Al salir de claseשוטרפרק: "Todo es mi culpa"1997–1998Calle nuevaאוסקר5 פרקים2000¡Ala... Dina!צלםפרק: "El monstruo del lago"2001Antivicioמפיץפרק: "Espionaje internacional"2005El pasado es mañanaמרקוס27 פרקים2007La que se avecinaדי.ג'ייפרק: "Celos, papilomas y una separación conflictiva"Hospital Centralסרחיופרק: "Historias mínimas"2008Herederosפקיד קבלהפרק: "La cita"2009Hermanos y detectivesכתב בשטחפרק: "Un riesgo controlado"2009–2010Corazón salvajeברנקו80 פרקים2010–2011Llena de amorחורחה ז'אומה 3 פרקים2011Una familia con suerteסרחיופרק: "#1.1"2012GEIST, actual eventsחאבייר פיסוסרט טלוויזיה 2013Como dice el dichoראולפרק: "No hay pillo..."2014El Señor de los Cielosאינאקי47 פרקים2014–2015Hasta el fin del mundoאלן31 פרקים2016Drunk History: el lado borroso de la historiaדיאגופרק: "Chucho El Roto, El Dorado"40 y 20 אוסקרפרק: "La boda de Karime"2022המורדים: הדור הבאלורדס8 פרקיםHarinaמרינהפרק: "#1.4"MasterChef Celebrity Méxicoמתמודדתעונה 11; מקום חמישי

פרסים והוקרה
באוקטובר 2024 הוענק לה תואר אביר (Chevalier) מטעם מסדר האמנויות והספרות הצרפתי.

 פרסים ומועמדויות 
שנהפרסקטגוריהעבורתוצאהמקור2024פסטיבל קאןהשחקנית הטובה ביותראמיליה פרזפרס האקדמיה האירופית לקולנועהשחקנית האירופאית הטובה ביותר2025פרס גלובוס הזהבהשחקנית הטובה ביותר בסרט - מוזיקלי או קומדיה פרס סטלייטהשחקנית הטובה ביותר בסרט קולנוע - קומדיה או מוזיקלי

 קישורים חיצוניים 

הערות שוליים

קטגוריה:טרנסג'נדריות
קטגוריה:שחקניות קולנוע וטלוויזיה ספרדיות
קטגוריה:שחקנים להט"בים
קטגוריה:מעוטרי מסדר האמנויות והספרות
קטגוריה:מהגרים למקסיקו
קטגוריה:ספרדיות שנולדו ב-1972